HERÄTYKSEN LÄPIMURTO
EVANKELISTA HERMES FALCAO JR.
VIEMÄSSÄ EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
www.revivalexplosion.com Facebook: revivalexplosion
RADIO- JA TV-TYÖ
BRASILIA, SUOMI, RANSKA, NORJA, ENGLANTI JA USA
Taivaan kohtaamana
Tervetuloa ohjelman pariin! Olen Hermes Falcao Jr.
Pysy kanavalla, sillä luvassa on hyvin erityinen ohjelma.
Vieraanamme on rakas ystävämme, pastori Carlos Sarmiento -
Orlandosta Floridasta. Kiva, kun tulit. - On hyvä olla täällä.
Ohjelma on taltioitu Richmondissa Virginiassa. Meillä on studioyleisökin.
He ovat todella innoissaan. Heistä on ilo olla täällä.
Uskon, että ohjelmalla on erityissanoma ja -voitelu.
Carlos oli minun ja perheeni pastori noin neljä vuotta -
Floridassa, ennen kuin muutimme Richmondiin.
Olemme tunteneet hänet kymmenen vuotta.
Hänellä on voimallinen todistus. Mahtavaa, että olet täällä.
Kiitos. On kunnia olla täällä kans- sanne tässä hienossa seurakunnassa.
Hän oli aiemmin mukana hyvin tunnetussa palvelutyössä.
Toimit nuorisopastorina Benny Hinnin alaisuudessa. Miten kauan?
Yhdeksän vuotta täysipäiväisenä. Olin nuorisopastori.
Olin parantamistiimissä kokous- kiertueilla ulkomailla ja USA:ssa.
Olet matkustanut myös itsenäisesti evankelistana.
Herra kehotti meitä aloittamaan evankelioivan työn vuonna 1995.
Matkustelin viisi vuotta kokopäiväisesti Venäjällä, Ukrainassa, Karibialla -
ja Amerikoissa. - Keskityit herätykseen ja ihmeisiin.
- Aivan. Mitä vain Herra tahtoi. Julistin Kristuksen evankeliumia.
Carlos perusti Elävän vetten seurakunnan. - Vuonna 2000.
Seurakunta oli mahtava. Tapahtui ihmeitä.
Itse asiassa tapasimme siellä. Se oli voimallinen seurakunta.
Jumalan Henki toimi. Paljon nuoria. Palvelutehtävä kukoisti.
Kuitenkin sitten vuonna 2005 tapahtui jotakin, -
joka muutti dramaattisesti hänen sydäntään ja työtään.
Tänä päivänä hän tekee monia eri asioita, -
jotka käynnistyivät tämän kohtaamisen seurauksena. Mitä silloin tapahtui?
Olitte siellä. Näitte, mitä Herra teki.
Herra todella siunasi työtä. Seurakunta kasvoi tähtitieteellisesti.
Herra siunasi. Oli ihmeitä.
Tiesin kuitenkin sydämessäni, että Herra halusi tehdä enemmän.
En oikein tiennyt, mitä se olisi. Niinpä aloin etsiä Herraa vuodenvaihteessa.
Janosin enemmän. Harkitsin jopa, että luovun seurakunnan vetovastuusta, -
jotta voisin palata kentälle evankelioimaan.
Sitten eräässä kokouksessa eräs profeetta profetoi, -
että Jumala oli tekemäisillään jotakin ilmiömäistä.
Hän ei kertonut yksityiskohtia. Vain että jotakin tapahtuisi hyvin pian.
Niin tapahtuikin, 8.5.2005.
Mitä tapahtui? - Kohtasin Herran.
Enkeli käveli makuuhuoneeseeni aamulla kello neljä.
Hän nosti minut ylös. Hengellinen ihmiseni irtautui kehostani.
Näin itseni makaamassa vuoteessa. Vaimo makasi vieressäni. Ihmettelin.
Luulit kuolevasi. - Aivan, koska Raamattu sanoo, -
että enkeli kantaa meidät Aabrahamin helmaan. "Nyt on aikani."
Se tuntui niin todelliselta, että pyysin Herraa siunaamaan vaimoa -
ja viittä lastamme ja antamaan heille armon ja rauhan, kun olin poissa.
Luulit kuolleesi. - Juuri niin.
Sitten mielessäni välähti yhtäkkiä ajatus.
Täytyin uskomattomalla, häkellyttävällä, valtaisalla ilolla, -
koska tiesin näkeväni pian Jeesuksen.
Enkeli meni katon läpi.
Tunsin ilmavirtauksen hiuksillani ja kasvoillani.
Yhtäkkiä olin suuressa, avoimessa avaruudessa.
En nähnyt seiniä enkä rakennuksia, en enkeleitä enkä helmiportteja.
Näin itseni isossa, avoimessa paikassa.
Olen värisokea. Kysyn vaimolta aina, riitelevätkö värit vaatteissani.
Muistan, että silloin näin uskomattoman hienoja värejä.
Pilvet olivat todella kauniin punaisia, sinisiä, vihreitä ja keltaisia.
Erilaisia kuin Maan värit. - Tosi erilaisia. Kirkkaita ja eläviä.
Niissä oli henkäys. Kuulostaa hullulta. Näin väreissä todellista elämää.
Tunsin ja näin värit, aivan kuin niissä olisi elämää.
Värit hämmästyttivät minua.
Sitten yhtäkkiä maisema muuttui. Olin avarassa huoneessa.
Siellä seisoi kaksi ihmistä 3―5 metrin päässä minusta.
Tiesin hengessäni, että he olivat Herra ja Isä.
He seisoivat vastakkain ja puhuivat.
Kuulin äänen: "Sinulle on annettu lupa seistä tässä ja kuunnella."
Minulla oli jumalallinen lupa kuunnella.
Miltä sinusta tuntui? Pelottiko? - Ensin mietin, mitä tekisin.
Kun näin Herran, ajattelin: "Vaivunko polvilleni. Juoksenko halaamaan?"
Ennen kuin ehdin tehdä mitään, kuulin äänen, joka sanoi: -
"Saat seistä tässä ja kuunnella."
Tiesin, että minulla oli lupa olla siellä ja kuunnella keskustelua.
Aloin kuunnella.
He puhuivat lopunajoista -
ja paineesta Kristus-ruumista, seurakuntaa, vastaan lopunaikoina.
He puhuivat antikristuksen hengen noususta.
He puhuivat vaikeuksista, jotka nousevat seurakuntaa vastaan.
He puhuivat myös ihmeistä ja merkeistä, suurista ihmeistä -
ja suuresta sielujen sadonkorjuusta.
Uskon, että Herralla on varattuna paljon enemmän teille pastoreille.
Olette vasta koskettaneet pintaa Herran työstä.
On tulossa enemmän ihmeitä ja suuri sadonkorjuu.
Kuulin sen. Pulssini kiihtyi. Olin tosi innoissani.
Yhtäkkiä keskustelu siirtyi pois suurista ihmeistä ja merkeistä.
Kuulin jotakin kauhistuttavaa.
Mitä se oli? - Isä sanoi Jeesukselle: -
"Aika on tullut. Nouda morsiamesi."
Miltä se tuntui? - Tunsin suurta kauhua.
En ollut ikinä tuntenut sellaista pelkoa.
En tiennyt, mistä pelko johtui, mutta sitten tajusin sen johtuvan siitä, -
että Hän kutsui seurakuntaa morsiamekseen.
Tiesin, etten Kristuksen morsiamena ollut valmis Herran paluuseen.
Vaikka työmme oli kasvanut. Oli ihmeitä ja merkkejä.
Ruokimme satoja perheitä viikoittain. Silti tiesin sydämessäni, -
etten ollut henkilökohtaisesti valmis tuntemaan Herraa niin läheisesti.
Me olemme Jumalan lapsia, peukalon imijöitä, kun tulemme Valtakuntaan.
Olemme vauvoja Kristuksessa. Mutta sitten kasvamme.
Hylkäämme hengelliset vaippamme, tuttipullomme ja tuttimme.
Alamme kasvaa Jumalan kypsiksi pojiksi ja tyttäriksi.
Alamme vaeltaa perinnössämme. Ei pidä jäädä pikkulapsiksi.
On olemassa suurempi läheisyyden taso, morsiamuus.
On lapsuus, nuoruus ja morsiamuus.
Monet tyytyvät olemaan Jumalan lapsia tai poikia.
Herra tahtoo meidän menevän syvem- mälle läheisyyteen. - Uudelle tasolle.
Tiesin, etten ollut valmis siihen.
Herra sanoi sydämessäni: "Tunnen ne, jotka ovat valmiit."
Olin huutanut: "Älkää tulko vielä. Emme ole valmiita."
Herra sanoi: "Tunnen ne, jotka ovat valmiit." Sitten olin taas ruumiissani.
Makasin, vapisin ja itkin. - Tulit siis takaisin hetkessä.
En tiedä, miten kauan kohtaaminen kesti. Katsoin kelloa: 04:00.
Se tapahtui noin kello neljä.
Muistan pohtineeni, miksi sanoin: "Älkää tulko vielä."
Häpesin, että ajattelin niin, sillä halusin Herran palaavan.
Mutta Jumala osoitti minulle sillä tavalla, etten ollut valmis.
Monet seurakunnassa eivät ole valmiita uudelle läheisyyden tasolle.
Uskon, että Jumalan pääsanoma on: "Palatkaa ensirakkauteenne.
Älkää tehkö seurakunnista ja palvelu- tehtävistänne ykkösasioita.
Tehkää Jeesuksesta ykkösasia."
Siksi meitä sanotaan kuninkaiksi ja papeiksi. - Kaikki muu seuraa sitä.
Jeesus sanoi: "Etsikää ensin Valtakuntaa."
Ei pidä ensin etsiä palvelutyötä, seurakuntaa tai suorittamista.
Etsikää ensin Valtakuntaa, Häntä.
Herra paljasti, etten ollut valmis. Halusin olla, joten aloin etsiä Herraa.
Aloit pohtia, miksi sanoit niin. Mikä oli etsinnän tulos?
Häpesin, että olin sanonut niin, joten totta kai aloin kysellä.
Aloin kysyä Herralta. Hän näytti.
En halunnut herättää vaimoani, joten menin toiseen huoneeseen.
Itkin kaksi tuntia. Olin kauhuissani. Pelkäsin Herran tulemusta.
Aloin tajuta, etten ollut valmis sellaiseen läheisyyden tasoon.
Kysyin Herralta: "Miksi sanoin niin?" Hän sanoi: "Jos tulisin tänään, -
olisit valmis ikuisuutta varten, mutta sydämesi tila on sellainen, -
ettet ole valmis seuraavaan suureen Henkeni liikkeeseen."
Olit valmis pelastukseen. Jos olisit kuollut, olisit mennyt Herran luo.
Niin. Ja olin nähnyt ihmeitä, mutta Herra sanoi, -
etten ollut valmis suureen liikehdintään. - Se oli nöyryyttävää.
Olin loukkaantunut. Sitten aloin puolustella itseäni.
"Teet kauttamme ihmeitä. Miten niin en ole valmis?"
Jumala puhui eri tasosta. - Sydämen valmistamisesta, ei lahjoista.
Ei vain lahjojen ja voitelun etsimisestä. Monet etsivät niitä.
Pyydämme, että Herra rakentaisi palvelutyötämme.
Mutta Herra käskee etsiä Häntä. Jumala alkoi tehdä sitä sydämessäni.
Se muutti kaiken, Jumala-suhteesi. - Kaiken.
Aloit tutkia sydäntäsi ja pohtia, miten voisit valmistautua.
Tein rukouksesta ja ajasta Herran kanssa ykkösasian elämässäni.
En rukoillut enää vain saarnojeni tai palvelutyön kasvun puolesta.
Aloin rukoilla, että etsisin Herraa ja tuntisin Hänet. - Henkilökohtaisesti.
Käymme nyt katkolla. Sen jälkeen Carlos kertoo lisää kohtaamisestaan -
ja nykyisestä työstään. Lopussa hän myös rukoilee puolestasi.
Jos sinulla on rukouspyyntö tai koet, että Jumala puhuu sinulle, -
Carlos rukoilee puolestasi, että Herra vie sinut uudelle läheisyyden tasolle.
Jatkamme hetken kuluttua.
IHMEET, MERKIT JA TUNNUSTEOT
PALVELUTYÖKOULU ― AKTIVOIDU JUMALAN VOIMASSA
Hei! Olen Hermes Falcao Jr. Revival Explosion -järjestöstä.
Kutsun sinut Richmondiin Virginiaan -
10.8.2015―30.1.2016.
Elämäsi tulee muuttumaan näiden kuukausien aikana, -
kun saat ilmestystä Jumalan Sanasta ja Pyhän Hengen vuodatusta.
Järjestämme Revival Explosion -palvelutyökoulun.
Olemme järjestäneet viisi kurssia, yhden USA:ssa ja neljä Euroopassa.
Kurssilaisia on ollut monista eri maista.
Jumalan kirkkaus ja Jumalan Sanan opetus on vaikuttanut heihin.
Nyt tarjoamme pitkäkestoista kurssia.
Sukellamme syvemmälle Sanaan.
Käsittelemme monia aiheita. Kurssilla on kansainvälisiä vierailevia puhujia.
Koemme aktivoimista ja Pyhän Hengen vuodatusta. Elämäsi muuttuu.
Rohkaisen sinua käymään kotisivuillamme -
ja ilmoittautumaan tänään.
Siitä tulee mahtavaa. Et varmasti kadu.
Ilmoittaudu! Nähdään täällä Richmondissa.
IHMEET, MERKIT JA TUNNUSTEOT
PALVELUTYÖKOULU ― AKTIVOIDU JUMALAN VOIMASSA
Hei taas Richmondista Virginiasta elävän studioyleisön edestä!
Todellakin elävän. - Kiva olla täällä.
Carlos kertoi kohtaamisestaan Herran kanssa vuonna 2005.
Mitä sen jälkeen tapahtui?
Rukouselämäni vilkastui kohtaamisen jälkeen.
Koit Herran pelkoa. "Täytyy alkaa tosissaan rukoilemaan."
Halusin ymmärtää, miksi koin niin.
Muistan, että rukoilin ja etsin Herraa.
Yhtenä aamuna sain kutsun profeetalliseen konferenssiin.
Se oli Kansas Cityssä Missourissa.
En tiedä, miten olin päätynyt postitus- listalle. Ehkä enkeli lisäsi osoitteeni.
En ollut ennen saanut heiltä mitään.
Näin kutsun ja Herra sanoi: "Mene. Kerron, mitä tehdä seuraavaksi."
Pyysin sihteeriäni ilmoittamaan minut. "Miksi sinne haluat?" - "En tiedä, -
mutta koen Herran kutsuvan."
Se oli kesäkuussa 2005, noin kuukausi kohtaamisen jälkeen.
Istuin konferenssissa salin takaosassa.
Sali oli täynnä. Siellä oli 2 500 ihmistä, pääosin nuoria aikuisia.
Olin vaikuttunut. Koin kokouksissa valtavaa hengellistä voimaa.
Koin Herran läsnäolon. Se oli sitä voimaa.
Ensimmäisessä kokouksessa kuulin Herran sanovan jotakin, -
jota en ymmärtänyt: -
"Carlos, teen sinusta yhden lopunaikojen monista edelläkävijöistä.
Haluan sinut edelläkävijäkseni."
Tiesitkö, mitä se tarkoitti? - Tiedän, mitä sanat tarkoittavat luonnollisesti.
En tiennyt, mitä Hän tarkoitti "hengellisellä edelläkävijällä".
Miten, oli toinen kysymys. - Mitä sanomaa viedä.
Herra sanoi: "Seurakuntani nukkuu. Se ei odota paluutani.
Se ei ole valpas. Sen huomio on muualla.
Palvelijoideni huomio on palvelutyössä."
Herra sanoi: "Käytän sinua. Avaan sinulle ovia kansakuntiin.
Mene ja herätä morsiameni."
Se on voimallista. Herra sanoi, että ihmisten huomio on palvelutyössä.
Sitä ajattelee, että on seurakunnassa koko ajan, joka päivä.
Tekee kokoaikaista Valtakunnan työtä. Kaikki on hyvin.
Se on sitä samaa, mitä Jeesus sanoi Martalle Marian suhteen.
"Martta, Martta, olet rasittunut ja murehdit monista askareista.
Mutta on vain yksi tarvittava asia. Sisaresi Maria on valinnut sen.
Sitä ei oteta häneltä pois."
Tuo asia oli istua Herran jalkojen juuressa ja kuunnella Häntä, -
palvella Häntä, rakastaa Häntä. Jeesukselta kysyttiin suurinta käskyä.
Jumalanpalvelijana sitä ajattelisi: julistaa evankeliumia maailmalle, -
pelastaa sieluja, parantaa sairaita, ajaa ulos pahoja henkiä. Lähetyskäsky
Suurin käsky pastoreille, jumalan- palvelijoille ja Kristus-ruumiille -
on rakastaa Herraa koko sielusta, sydämestä, mielestä ja voimasta.
Raamatussa ei sanota sitä "suureksi ehdotukseksi". Se on käsky.
Siten se merkitsee, että Jeesuksella tulee olemaan seurakunta, -
joka rakastaa Häntä koko sydämestä, sielusta, mielestä ja voimasta.
Se tapahtuu lopunaikoina. Se tulee, kun Ilm. 22:17 täyttyy: -
"Henki ja morsian..." Ei Henki ja seurakunta, opetuslapset tai kristityt.
"Henki ja morsian sanovat: 'Tule!'"
Pyhän Hengen ja morsiamen välillä tulee olemaan sellainen ykseys, -
että morsian, seurakunta, ymmärtää: "Tämä on ikuinen identiteettini.
Olen Kristuksen morsian."
Sen myötä seurakunta tulee täyteen identiteettiinsä, -
täyteen läheisyyteen, täyteen voimaan ja täyteen kirkkauteen.
Herra alkoi puhua asioista, jotka kiinnittävät huomion muualle.
Ymmärsit, miksi sinusta tuntui siltä. - Aivan. Aloin ymmärtää.
Herra alkoi ladata minuun ilmestystä morsiamuudesta.
Mitä tarkoittaa oppi tai opetus Kristuksen morsiamesta.
Aloin ymmärtää, että olen osa Kristuksen morsianta.
Morsiamen täytyy olla läheisessä suhteessa sulhasen kanssa.
Puhun hengellisesti.
Paavali sanoi: "Miehet, rakastakaa vaimoanne kuin Kristus seurakuntaa."
Ykseys, läheisyys, yksi Henki Herran kanssa.
Sellaista rakkautta Jeesus kaipaa seurakuntansa kanssa.
Valitettavasti häiriötekijöiden, palvelutyön ja suorittamisen takia -
olemme liian kiireisiä.
Carloksen palvelutyössä ei ollut mitään vikaa.
Ei tietenkään. - Kaikki kukoisti ja näytti hyvältä.
Seurakunta kasvoi räjähdysmäisesti. Se menestyi.
Olimme ostaneet 8,5 hehtaaria maata. Meillä oli omaisuutta.
Meillä oli säästötilillä satojatuhansia dollareita.
Aioimme aloittaa rakentamisen. Kymmenykset ja uhrit olivat suuria.
Väkeä oli paljon. Ruokimme yli 900 ihmistä viikossa, köyhiä.
Ihmisiä tuli koko Floridasta ja kaikkialta kaakosta.
Pastorit Orlandossa sanoivat: "Olette seuraava megaseurakunta."
Luonnollisessa mielessä se näytti hyvältä. Sisälläni tein kuolemaa.
Kaipasit jotakin enemmän. - Halusin kovasti jotakin muuta.
Mitä globaali Kristus-ruumis tarvitsee mielestäsi tällä hetkellä eniten?
Seurakunnan ykköstarve juuri nyt on palata ensirakkauteen.
Se on Kristus-ruumiin, seurakuntien, johtajien, jumalanpalvelijoiden -
ja yleisesti kristittyjen ykkösalue Pyhän Hengen työlistalla.
Voimme etsiä lahjoja, mutta lahjoja annetaan.
Voimme etsiä hedelmää, mutta hedelmä kasvaa.
Tarvitaan luonnetta, yhteistyötä Pyhän Hengen kanssa -
ja tahtoamme, jotta Herra voi muokata meitä Kristuksen kaltaisuuteen.
Rakkauden kaksoiskäsky on ykkösjuttu.
Rakasta Jumalaa koko sielusta, sydämestä, mielestä ja voimasta.
Toinen tärkeä asia seuraa siitä.
Täytämme palvelemisemme ykkösidentiteetin, joka mielestäni on: -
Jeesus sanoi: "Isäni huonetta kutsutaan rukouksen huoneeksi."
Jumalan ykkösjuttu seurakunnalle ei ole vain julistus ja evankeliointi.
Ne ovat tärkeitä, mutta ykkösenä on rukous.
Jeesus ei sanonut: "Huoneeni on saarnaamisen, palvelutyön -
tai evankelioinnin huone." Hän sanoi: "Isäni huone on rukouksen huone."
Läheisyys johtaa siihen automaatti- sesti. Kun olemme lähellä Jumalaa, -
Jumala paljastaa taakkansa ja sydämensä syvimmät asiat.
Hän näyttää meille kansakunnat ja ihmisten tarpeet.
Todellinen, läheinen esirukous on tulosta läheisyydestä.
Ne ovat kaksi pääjuttua.
Nyt Carlos johtaa Orlando House of Prayer -rukoushuonetta.
Siellä on nytkin käynnissä 24/7-rukous ja -ylistys. - Aivan.
Kymmenen vuoden aikana se on kasvanut 10 tunnista 50:een ja sataan.
Nyt olemme avoinna 24 tuntia. Livebändi soittaa koko ajan.
Ei CD:tä, vaikka ei niissäkään ole mitään vikaa. Liverukousta ja -laulua -
24 tuntia vuorokaudessa.
Monet kaupat, baarit, yökerhot ja bordellit ovat auki 24/7.
Mitä sitten tekeekin mieli, sen voi löytää 24/7.
Miksei joka kaupungissa voisi sitten olla paikka avoinna 24/7 -
Jumalan kirkkaudelle?
Teette myös tavoittavaa työtä.
Rakkauden kaksoiskäskyssä on toinenkin osa: -
rakasta lähimmäistäsi niin kuin itseäsi.
Pastorit, Jumala haluaa tehdä seura- kunnistanne rukoilevia seurakuntia -
ja saada seurakunnat rakastumaan Häneen. Hän antaa taakan -
kaupungista ja kadonneista. Ensimmäinen käsky johtaa toiseen.
Carlos on kirjoittanut kirjan, jonka nimi on: "Jumalan kohtaama.
Miksi seurakunnan tulee tietää todellinen identiteettinsä?"
Kerron viisi profeetallista ydinarvoa, joista Herra puhuu seurakunnalle nyt.
Kerrot kokemuksestasi. - Juuri niin.
Tilaa kirja sähköpostitse. Se siunaa elämääsi ja työtäsi.
Pastorit, hankkikaa kirja. Se innostaa ja rohkaisee.
Olet laatinut kirjasen "Jotta tekisimme Jumalan tekoja." Mistä se kertoo?
Kerron pääosin Pyhän Hengen persoonasta, työstä, tehtävästä -
ja lahjoista ja miten toimia luottavai- sesti ja rohkeasti Herran voitelussa.
Läheisyys johtaa liikehdintään.
Kirjasen mukana tulee CD-levy.
Voit tilata tuotteet ruudun osoitteesta.
Nyt tahdon rukoilla kanssasi.
Sanoma läheisyydestä ja rukouksesta liikutti sisimmässäsi jotakin.
Sanoma suurimmasta käskystä. On palattava ensirakkauteen.
Carlos rukoilee puolestanne, -
jotta sydämenne syttyisivät, ja myös, että tarpeenne täyttyisivät.
Rukoilen pastoreiden, jumalanpalveli- joiden ja kaikkien katsojien puolesta.
Raamatun mukaan olette Herran kuninkaita ja pappeja.
Isä, rukoilen Jeesuksen nimessä, että voitelisit sydämemme -
rakastamaan ja tuntemaan Sinut.
Anna unia ja näkyjä, taivaallisia kohtaamisia -
sekä Jumalan äänen ja Pyhän Hengen rakkauskutsun kuulemista.
Vaikuta, että seurakunta oppisi tuntemaan Jumalan, -
rakastamaan Jumalaa ja kohtaamaan Jumalan Jeesuksen nimessä.
Uskon, että ihmisiä parantuu ja vapau- tuu, kun he palaavat ensirakkauteen.
Parantuminen ja vapautuminen ovat yhteydessä rakkaudenkaipuuseen, -
rakkauteen ja Herran etsimiseen. Ole vapaa Jeesuksen nimessä.
Herra ei ole vihainen sinulle. Hän on armollinen sinua kohtaan.
Hän kutsuu sinua takaisin läsnä- oloonsa täyttämään papillista kutsuasi.
Jeesuksen nimessä, aamen.
Ruudussa on nyt Carlosin kotisivujen osoite.
Voit käydä hänen Facebook-sivuillaan ja saada innoittavia sanomia.
Oli ilo, kun olit täällä. Olen tuntenut hänet kymmenen vuotta.
Olen nähnyt Herran työn hänen elämässään. - Kiitos.
Jumalan siunausta! Pidetään yhteyttä.
Studioyleisökin tervehtii.
Rakastamme sinua. Pidä yhteyttä. Siunausta, nähdään ensi kerralla.
REVIVAL EXPLOSION MINISTRIES -JÄRJESTÖ
EVANKELISTA HERMES FALCAO JR.
VIEMÄSSÄ EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
www.revivalexplosion.com Facebook: revivalexplosion
RADIO- JA TV-TYÖ
BRASILIA, SUOMI, RANSKA, NORJA, ENGLANTI JA USA
Suomennos: Marianne Tenetz